/* KOM/2010/0619 v konečnom znení - NLE 2010/0304 */ Návrh ROZHODNUTIE RADY o stanovisku, ktoré má v rámci Rady ministrov AKT – ES prijať Európska únia v súvislosti so štatútom Rovníkovej Guiney so zreteľom na revidovanú Dohodu o partnerstve AKT – ES





[pic] | EURÓPSKA KOMISIA | Brusel, 5.11.2010 KOM(2010) 619 v konečnom znení 2010/0304 (NLE) Návrh ROZHODNUTIE RADY o stanovisku, ktoré má v rámci Rady ministrov AKT – ES prijať Európska únia v súvislosti so štatútom Rovníkovej Guiney so zreteľom na revidovanú Dohodu o partnerstve AKT – ES DÔVODOVÁ SPRÁVA Rovníková Guinea je už od začiatku zmluvným štátom Dohody o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanej v Cotonou (Benin) 23. júna 2000 (ďalej len „dohoda o partnerstve AKT – ES“). Rovníková Guinea spolu s ostatnými krajinami AKT podpísala 25. júna 2005 v Luxemburgu dohodu, ktorou sa mení a dopĺňa dohoda o partnerstve AKT – ES (ďalej len „revidovaná dohoda o partnerstve AKT – ES“). V nadväznosti na ratifikáciu revidovaného znenia dohody Európskou úniou a jej členskými štátmi a dvomi tretinami štátov AKT revidovaná dohoda o partnerstve AKT – ES nadobudla 1. júla 2008 platnosť v súlade s jej článkom 93 ods. 3. V článku 93 ods. 4 dohody sa ustanovuje, že signatársky štát AKT, ktorý ratifikáciu neukončil do dátumu nadobudnutia platnosti tejto dohody, tak môže urobiť iba v lehote 12 mesiacov po tomto dátume. Po uplynutí tejto lehoty by mal takýto signatársky štát postupovať podľa zásad, ktorými sa riadi proces pristúpenia, stanovených v článku 94. Dňa 12. septembra 2008 Rovníková Guinea uložila nástroj ratifikácie revidovanej dohody z Cotonou s výhradou týkajúcou sa článku 11 ods. 6, ktorý odkazuje na Medzinárodný trestný súd. Európska únia a jej členské štáty túto ratifikáciu odmietli výhradou zaslanou listom z 19. decembra 2008. Ratifikácia teda nebola uznaná ako platná. Prezident Rovníkovej Guiney Obiang Nguema oznámil svoj úmysel uložiť nástroj ratifikácie revidovanej dohody z Cotonou bez výhrady do konca lehoty na ratifikáciu, ktorá bola stanovená do 30. júna 2009, parlament však oznámil, že z dôvodu prekážok právnej povahy nemôže nástroj ratifikácie schváliť bez výhrad, ako to požaduje výkonná moc. Parlament sa záležitosťou odvtedy nezaoberal. Minister zahraničných vecí Rovníkovej Guiney Pastor Micha Ondo Bile v liste z 21. mája 2010 adresovanom Generálnemu sekretariátu Rady EÚ informoval Európsku úniu, že Rovníková Guinea mieni pristúpiť k revidovanej dohode o partnerstve AKT – ES v zmysle podmienok stanovených v článku 94 dohody. Rovníková Guinea žiada, aby jej bol zatiaľ udelený štatút pozorovateľa, ktorý jej umožní účasť v spoločných inštitúciách zriadených na základe dohody o partnerstve AKT – ES až do ukončenia prístupového procesu. Tento štatút by sa mal udeliť až do doby, kedy budú orgány Rovníkovej Guiney schopné skutočne predložiť nástroje potrebné na pristúpenie, t. j. do 30. apríla 2011. Z tohto dôvodu sa považuje za vhodné, aby Európska únia zaujala k tejto žiadosti kladné stanovisko, ktoré bude schválené v rámci oficiálneho rozhodnutia spoločnej Rady ministrov AKT – ES. V súlade s článkom 218 ods. 10 ZFEÚ bude Európsky parlament informovaný. Komisia z tohto dôvodu navrhuje, aby Rada prijala pripojené rozhodnutie. 2010/0304 (NLE) Návrh ROZHODNUTIE RADY o stanovisku, ktoré má v rámci Rady ministrov AKT – ES prijať Európska únia v súvislosti so štatútom Rovníkovej Guiney so zreteľom na revidovanú Dohodu o partnerstve AKT – ES RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 217 v spojení s článkom 218 ods. 9, keďže: 1. Revidovaná dohoda o partnerstve AKT – ES nadobudla platnosť 1. júla 2008 v súlade s jej článkom 93 ods. 3. 2. Rovníková Guinea, ktorá podpísala revidovanú dohodu o partnerstve AKT – ES 25.júna 2005, uložila nástroj ratifikácie s výhradou, ktorú Európska únia a jej členské štáty zamietli. Ratifikácia teda nie je platná v zmysle podmienok stanovených v článku 93 ods. 4. 3. V článku 94 revidovanej dohody o partnerstve AKT – ES sa ustanovuje, že každá žiadosť štátu o pristúpenie sa predkladá Rade ministrov AKT – ES na schválenie. 4. V máji 2010 Rovníková Guinea predložila žiadosť o pristúpenie podľa článku 94 dohody o partnerstve AKT – ES, ako aj žiadosť o udelenie štatútu pozorovateľa, ktorý jej umožní účasť v spoločných inštitúciách zriadených na základe dohody o partnerstve AKT – ES až do ukončenia prístupového procesu. 5. Z tohto dôvodu sa považuje za vhodné, aby Rada ministrov AKT – ES schválila priznanie tohto štatútu do 30. apríla 2011, pričom Rovníková Guinea má pred týmto dátumom uložiť akt o pristúpení na Generálny sekretariát Rady EÚ a Sekretariát štátov AKT, ktoré sú depozitármi dohody. 6. V súlade s článkom 15 ods. 4 dohody sa Rada ministrov AKT – ES 21. júna 2010 v Ouagadougou dohodla udeliť Výboru veľvyslancov AKT – ES mandát na rozhodnutie v tomto zmysle. 7. Z tohto dôvodu sa považuje za vhodné, aby Výbor veľvyslancov AKT – ES prijal v mene Únie stanovisko k tejto žiadosti, PRIJALA TOTO ROZHODNUTIE: Jediný článok Pokiaľ ide o priznanie štatútu pozorovateľa Rovníkovej Guinei, stanovisko Európskej únie v rámci Výboru veľvyslancov AKT – ES je také, aby sa táto žiadosť schválila podľa podmienok uvedených v pripojenom návrhu rozhodnutia. Štatút pozorovateľa bude platný do 30. apríla 2011. Rovníková Guinea má pred týmto dátumom uložiť akt o pristúpení na Generálny sekretariát Rady. Formálne zmeny návrhu rozhodnutia Rady ministrov AKT – ES možno odsúhlasiť bez toho, aby sa vyžadovalo zmeniť a doplniť prílohu k tomuto rozhodnutiu. V Bruseli […] Za Radu predseda PRÍLOHA Návrh Rozhodnutie Rady ministrov AKT – ES v súvislosti so štatútom Rovníkovej Guiney so zreteľom na revidovanú Dohodu o partnerstve AKT – ES RADA MINISTROV AKT – ES, so zreteľom na Dohodu o partnerstve medzi členmi skupiny afrických, karibských a tichomorských štátov (ďalej len „AKT“) na jednej strane a Európskym spoločenstvom a jeho členskými štátmi na strane druhej, podpísanú v Cotonou (Benin) 23. júna 2000 a revidovanú v Luxemburgu (Luxemburské veľkovojvodstvo) 25. júna 2005 (ďalej len „dohoda o partnerstve AKT – ES“)[1], a najmä na jej článok 15 ods. 3 a 4, so zreteľom na rozhodnutie Rady ministrov AKT – ES č. 1/2005 z 8. marca 2005 o schválení rokovacieho poriadku Rady ministrov AKT – ES, a najmä na jeho článok 8 ods. 3, 8. Revidovaná dohoda o partnerstve AKT – ES nadobudla platnosť 1. júla 2008 v súlade s jej článkom 93 ods. 3. 9. Rovníková Guinea, ktorá podpísala revidovanú dohodu o partnerstve AKT – ES 25. júna 2005, uložila nástroj ratifikácie s výhradou, ktorú Európska únia a jej členské štáty zamietli listom z 19. decembra 2008. Ratifikácia teda nebola schválená v zmysle podmienok stanovených v článku 93 ods. 4. 10. V článku 94 revidovanej dohody o partnerstve AKT – ES sa ustanovuje, že každá žiadosť štátu o pristúpenie sa predkladá Rade ministrov AKT – ES na schválenie. 11. V máji 2010 Rovníková Guinea predložila žiadosť o pristúpenie podľa článku 94 dohody o partnerstve AKT – ES, ako aj žiadosť o udelenie štatútu pozorovateľa, ktorý jej umožní účasť v spoločných inštitúciách zriadených na základe dohody o partnerstve AKT – ES až do ukončenia prístupového procesu. 12. Štatút pozorovateľa by bol platný do 30. apríla 2011. Rovníková Guinea by mala pred týmto dátumom uložiť akt o pristúpení na Generálny sekretariát Rady EÚ a Sekretariát štátov AKT, ktoré sú depozitármi dohody. 13. V súlade s článkom 15 ods. 4 dohody sa Rada ministrov AKT – ES 21. júna 2010 v Ouagadougou dohodla udeliť Výboru veľvyslancov AKT – ES mandát na rozhodnutie v jej mene. ROZHODLA TAKTO: Článok 1 Rovníková Guinea bude môcť do 30. apríla 2011 využívať štatút pozorovateľa k Dohode o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou (Benin) 23. júna 2000 a revidovanú v Luxemburgu (Luxemburské veľkovojvodstvo) 25. júna 2005. Rovníková Guinea by mala pred týmto dátumom uložiť svoj akt o pristúpení na Generálny sekretariát Rady EÚ a Sekretariát štátov AKT, ktoré sú depozitármi dohody. Článok 2Nadobudnutie účinnosti Toto rozhodnutie nadobúda účinnosť v deň nasledujúci po jeho prijatí. V Bruseli […] Za Výbor veľvyslancov krajín AKT – ES v mene Rady ministrov AKT – ES predseda [1] Ú. v. EÚ L 209, 11.8.2005; Ú. v. EÚ L 287, 28.10.2005, s. 70.